**Balatonvilágos Község Önkormányzat Gazdasági Ellátó és Vagyongazdálkodó szervezetének 2023.költségvetés második fordulós tárgyalásához szöveges előterjesztés**

Balatonvilágos Község Önkormányzat Képviselő-testülete Pénzügyi-, és Gazdasági Bizottsága részére benyújtásra került a 2023. évi költségvetés I. fordulós anyaga, valamint az ahhoz kapcsolódó szöveges előterjesztés.

A Pénzügyi-, és Gazdasági Bizottság a tervezéssel kapcsolatban módosító javaslattal nem élt és határozati javaslat formájában javasolta elfogadásra a Képviselő-testületnek:

* az önkormányzat és intézményei dolgozói részére egységesen a nettó 350.000.- Ft összegben a cafetéria juttatást,
* a 13. havi illetmény kifizetéséhez a fedezetet,
* munkába járásnak költségtérítését 30 Ft/km összegben,
* a Balatonvilágosi Szivárvány Óvoda azon dolgozói részére akik a nevelő és oktató munkát közvetlenül segítik a garantált bérminimum 110%-ában a pénzügyi fedezet biztosítást, továbbá a munkáltatói jogkörben biztosítható illetmény eltérítések összegének fedezetét,
* gáz költségek tekintetében az I. fordulóban alkalmazott 15-szörös kalkulációval szemben hat hónap időtartamban hatszoros (szerződés szerinti)árak, majd hat hónapra vonatkozóan a 15-szörös árak alkalmazását.

Balatonvilágos Község Önkormányzat Képviselő-testülete 2023. február 06-án tárgyalta a 2023. évi költségvetés I. fordulójának anyagát, melynek során a Pénzügyi-, Gazdasági Bizottság által javasolt határozatokat jóváhagyta és kérte a Költségvetési rendelet tervezethez az anyag összeállítását.

Az I. fordulóhoz képest a kiadási oldalon történt változás.

**A Balatonvilágosi Szivárvány Óvoda** kiadási főösszege az I. fordulóhoz képest az alábbiak szerint változott:

* munkába járás költsége 450 e Ft-tal nőtt,
* a gáz és ÁFA költsége pedig csökkent 3.215 e Ft-tal.

**Balatonvilágos Község Önkormányzat Gazdasági Ellátó és Vagyongazdálkodó Szervezetének költségvetése** az I. fordulóhoz képest az alábbiak szerint változott:

* munkába járás költsége 655 e Ft-tal nőtt,
* a gáz és ÁFA költsége pedig csökkent 11.409 e Ft-tal.

Fentiek mindösszesen 13.519 e Ft kiadás csökkenést jelentenek az I. forduló anyagához képest.

Kérem fenti tájékoztatásunk tudomásul vételét.

Balatonvilágos, 2023. 02. 13.

Tisztelettel:

Kovács Tamás Závodni Lászlóné

intézményvezető gazdasági vezető